钦定古今图书集成/明伦汇编/氏族典/第394卷 > 李肖龙
## 钦定古今图书集成/明伦汇编/氏族典/第394卷 > 李肖龙

按《广东通志》：“肖龙，字叔膺，增城人。登咸淳进士，调赣
州司户，改循州兴宁簿，摄长乐事。县多豪强，小民受
侵，相率为盗。于是首严其罚，立团堡法，使部民各自
为兵，故人多相识，无敢为盗者。又禁邪巫，正婚姻，兴
学校，课农桑，四境晏然。累迁朝请大夫致仕。尝撰《易
传》编《五教书》传于世。”